PRODUKSIE: Baie belangrike info!
Alle Helpie-ouers, vriende, familie en oud-Helpies word hartlik uitgenooi na ons jaarlikse produksie. Daar is vyf vertonings wat oor vier dae aangebied word en die sitplekke is beperk tot 1000 per vertoning en kan slegs aanlyn bespreek word by http://www.webtickets.com. Die vertonings vind hierdie jaar weer plaas by die Linder-ouditorium (WEC: Wits Education Campus, St. Andrews-straat 27, Parktown). Let asb. daarop dat daar op Sondag 28 Julie twee vertonings is. Daar is genoegsame veilige parkering by WEC vir almal wat die vertonings bywoon.
Heerlike kosse word te koop aangebied. Daar is genoegsame sitplek vir al die gaste om rustig die eet- en drinkgoed te geniet: WEC se kantien doen die spyseniering.
Helpmekaar verkoop ook heerlike pannekoeke, koffie en warmsjokolade-drankies, sowel as hoender-prego’s en biefbredie met rys en slaai. Koffie, tee, wyn en bier sal ook beskikbaar wees. Vergewis u egter daarmee dat geen verversings in die Linder-ouditorium mag geneem word nie.
Op- en aflaai van u kinders buite die hek
‘n Personeellid sal by WEC se gronde op diens wees waar die kinders afgelaai word. As u inry moet u elke keer ‘n strokie invul. U is ook welkom om u kind voor 17:00 by Helpmekaar af te laai en om hulle weer om ongeveer 21:45 daar op te laai, om sodoende die verkeer vry te spring – daar is ‘n shuttle-bus wat die kinders na die ouditorium en terug sal vervoer voor en na elke opvoering.
Vrydag 26 Julie, Maandag 29 Julie en Dinsdag 30 Julie: 13:30-17:30
On wil ten sterkste aanbeveel dat u kind NIE saam met enige ander leerder in ‘n vreemde motor klim en dan êrens in Johannesburg tussen 14:00 en 17:30 is nie.
Daar is altyd risiko’s – u moet te alle tye weet waar u kind is. ‘n Verdere gevaar is natuurlik dat u kind die skoolterrein gaan verlaat en iewers by ‘n Wimpy of MacDonalds die tyd gaan verwyl. Ons wil ‘n stelsel in plek sit waar die kinders veilig en tog produktief kan wees.
Geen kind word te voet buite die skoolterrein toegelaat nie.
Geen kind mag sonder toestemming saam met ‘n ander ouer of kind die skoolterrein verlaat nie.
Indien u nie self u kind kom oplaai nie, MOET ‘n toestemmingskrywe via e-pos aan me. Gerda by ontvangs gestuur word: gerda.moraitis@helpmekaar.co.za
‘n Personeellid sal vanaf 13:30 tot 17:00 op diens wees by die skoolhek om te verhoed dat enige leerder die skoolterrein sonder die nodige toestemming verlaat.
E-sentrums en daghuise sal oop wees vanaf 13:30 tot 17:00.
Die snoepie sal oop wees vanaf 13:00.
Busse vertrek om 17:00 van die skool.
Kinders meld om 17:30 aan by die ouditorium.
Toesig van leerders tydens vertonings
Graad 8 – 9: Space Frame-teater te WEC Graad 10 – 12: Eksamenlokaal te WEC
Dit bly u verantwoordelikheid om bewus te wees van wat in u kind se sakke is. Ons wil graag probeer om enige onnodige dissiplinêre oortredings te verhoed. Wees asb. bewus dat ons wel die leerders se sakke lukraak gaan deursoek saans.
Busvervoer (alle optel- en aflaaiplekke is op HMK 24 onder die afdeling PRODUKSIE)
Die busse ry op hul normale oggendroetes op Vrydag 26 Julie, Maandag 29 Julie en Dinsdag 30 Julie en huiswaarts om 21:45. Leerders kan met hul ouers in selfoonverbinding wees oor die spesifieke tyd wat die bus by die aflaaipunt sal wees.
Die oggend- en aandvervoer is slegs vir leerders wat normaalweg van Helpmekaar se busse gebruik maak. Die vervoer 17:00 vanaf Helpmekaar is egter vir ALLE leerders wat daarvan wil gebruik maak.
Geen busse vertrek huiswaarts om 15:15 op hierdie 3 middae nie.
Maak asb seker van die opteltye vir Sondagmiddag.
Koshuisleerders: sal met ‘n spesifieke bus na elke vertoning terug vervoer word na skool.
Ons herinner u aan die R150 vir die kostuums en ander bykomstighede per leerder wat inbetaal moet word. Dankie vir die geld wat reeds ontvang is.
Kleredrag vir Vrydag, Maandag en Dinsdag (26, 29 en 30 Julie)
Vrydag 26 Julie is groepfotodag en leerders moet asb. in volle skooldrag wees. Hulle mag wel verklee sodra die graadgroepfoto’s aan die einde van die skooldag afgehandel is.
Maandag 29 Julie mag leerders in hul skoolsweetpakke en hoodies skool toe kom.
Dinsdag 30 Julie word die individuele foto’s geneem en moet leerders asb. in volle skooldrag wees.
Groepfoto’s: Vrydag 26 Julie
Alle sport-, kultuur en graadgroepfoto’s word op hierdie dag geneem. Maak asb. seker dat u kind weet watter klere hy/sy moet aanhê vir hul onderskeie foto’s.
Individuele foto’s: Dinsdag 30 Julie
U kind se formele en informele individuele foto word op hierdie dag geneem.
Dit is baie belangrik dat u kind netjies lyk en sy/haar skooluniform korrek is. Enige leerder wat nie geskeer is nie of wie se hare nie volgens die skoolreëls is nie, sal nie deel van die foto’s wees nie.
Vergewis u asb van die feit dat, as gevolg van die administratiewe uitdagings van so ‘n projek, geen leerder op ‘n ander dag of datum hul foto’s kan neem nie. Ons vra dus dat leerders NIE AFWESIG is nie.
Fotobestellings sal vroeg in die derde termyn plaasvind.
Ons wil u ten sterkste aanmoedig om van die HMK24-app gebruik te maak om alle info i.v.m. die produksie heeltyd byderhand te hê.
Indien u dit nog nie op u foon het nie, gaan gerus na http://www.helpmekaar24.co.za en stoor sommer die “short cut” op u foon se skerm.
Oktober 2019 Oct 2019
Reses: skool begin weer op 22 Oktober
Krieket: Natal-toer (Eerstespan + o.15A)
Tennisseuns: Rod Laver vs Kes @ Wits
Oct 21 @ 2:30 nm
Oct 22 @ 7:00 vm
Tennismeisies: A+B vs St. Stithian’s @ Marks Park
Oct 22 @ 2:30 nm
Tennismeisies: C+D vs Holy Rosary @ Holy Rosary
Swem: Aflos-gala @ Helpmekaar Kollege
Oct 22 @ 3:00 nm – 5:00 nm
Oct 23 @ 7:00 vm
Kunsuitstalling (Helpie-fees se openingsaand) @ Odeon
Oct 23 @ 6:00 nm
Categories: Akademie Jaarprogram Kultuur
Oct 24 @ 7:00 vm